ดูแลสุขภาพ ปรับเปลี่ยนชีวิตเซ็กส์ หลีกเลี่ยงสิ่งกระตุ้น ทำตัวให้ยุ่ง
ความคิดเรื่องเพศหรือความขุ่นเคืองอาจจะมาจากสาเหตุอื่น เช่น ความหิว ดังนั้นจงอย่างดอาหาร พยายามกินให้ครบสามมื้อ กินอาหารที่ดีต่อสุขภาพทุกวัน และดื่มน้ำให้เพียงพอ โดยเฉพาะในช่วงที่อากาศร้อน สำหรับการทำให้จิตมีสมาธิมากพอที่จะสลัดเรื่องเพศออกไป ให้ลองกินอาหารบำรุงสมอง เช่น ขึ้นฉ่าย ผักโขม วอลนัท เมล็ดฟักทองหรือดอกทานตะวัน หัวบีท และดาร์คช็อคโกแลต! แน่นอนว่าการออกกำลังกายทำให้สุขภาพดี นอกจากนี้ยังช่วยลดความหมกมุ่นในเรื่องเพศด้วย การออกกำลังกายจะช่วยเบี่ยงเบนความสนใจ และเมื่อคุณออกกำลังกายมากพอ สิ่งเร้าอื่นๆ ก็จะทำให้คุณไขว้เขวได้น้อยลง  การออกกำลังกายจะทำให้ร่างกายหลั่งสารเอ็นโดรฟินออกมาตามธรรมชาติ สารเอ็นโดรฟินจะทำให้รู้สึกดีและช่วยลดความซึมเศร้า สารเอ็นโดรฟินจะหลั่งออกมาระหว่างการมีเพศสัมพันธ์ด้วย ซึ่งจะหลั่งออกมาพร้อมกับสารอื่นๆ เช่น ฮอร์โมนออกซิโทซิน ดังนั้นคุณจึงสามารถออกกำลังกายเพื่อทดแทนกิจกรรมทางเพศได้ การเล่นกีฬาแบบเดี่ยวอาจทำให้คุณหมกมุ่นอยู่กับความคิดตัวเองคนเดียว แต่กีฬาแบบทีมจะช่วยเบนความสนใจให้คุณได้เพราะมันเป็นกิจกรรมทางสังคม เลือกกีฬาและทีมให้เหมาะกับคุณ แน่นอนว่าคุณอาจจะถูกใครบางคนในทีมหรือในการแข่งดึงดูด แต่คุณควรมุ่งมั่นที่จะเก็บเกี่ยวประโยชน์จากการเล่นกีฬามากกว่าการปล่อยให้ตัวถูกความต้องการทางเพศครอบงำ คุณอาจจะแก้ด้วยการเล่นกีฬาที่ผู้เล่นในทีมเป็นเพศเดียวกันทั้งหมดหรือลงแข่งรายการอื่น เมื่อคุณรู้สึกเหนื่อย คุณก็จะเสียสมาธิได้ง่าย การอดนอนจะลดความตื่นตัวและสมาธิของคุณ และส่งผลต่ออารมณ์ของคุณด้วย คุณจะสลัดความคิดเรื่องเพศในใจออกไปได้ยาก และจะทำให้คุณทำตามขั้นตอนด้านบนเหล่านี้ให้สำเร็จได้ยากขึ้นด้วย เตียงของคุณจะต้องนุ่มสบายและคุณจะต้องหลับสนิทให้เพียงพออย่างน้อยแปดชั่วโมง หากคุณมีแฟนแล้ว การปรึกษากันก็เป็นกุญแจสำคัญในการปรับเปลี่ยนชีวิตเซ็กส์ การพูดสิ่งที่คิดออกไปเป็นวิธีที่ดีในการระบายความคิดออกจากหัว ทำให้คู่ของคุณเข้าใจและช่วยพัฒนาชีวิตเซ็กส์ของคุณ  หากคุณมีความต้องการทางเพศ ก็ให้ปรึกษากับคนรักและพัฒนาความสัมพันธ์แบบเปิดเรื่องเซ็กส์เพื่อเติมเต็มคุณทั้งสอง การปรึกษาไม่จำเป็นต้องเป็นการพูดคุยอย่างเดียว คุณอาจจะเขียนข้อความส่งให้คนรักอ่านก็ได้ คุณยังสามารถอ่านหนังสือหรือดูหนังที่เกี่ยวข้องกับสิ่งที่คุณคิดด้วยกันได้ด้วย ถ้าคุณรู้สึกไม่สบายใจที่จะปรึกษาเรื่องเซ็กส์กับคู่ของคุณ ก็ให้คิดเสียว่าการพูดคุยครั้งนี้จะกลายเป็นก้าวแรกของคุณ  หากคุณไม่มีความต้องการทางเพศมากนัก การปรึกษากันก็ยังเป็นเรื่องสำคัญอยู่ดี หากคุณมักคิดเรื่องเซ็กส์มากขึ้นแม้ว่าคุณจะไม่ใช่คนที่มีความต้องการสูงก็ตาม นั่นเป็นเพราะคุณมีปัญหาหรือไม่พอใจชีวิตเซ็กส์หรือเปล่า? คุณควรคุยกับคนรักอย่างเปิดอกและซื่อตรง คุณควรรู้ว่าสิ่งที่กังวลอยู่มีสาเหตุมาจากคนรักหรือไม่ ตัวอย่างเช่น เมื่อคนรักของคุณต้องการจะมีเซ็กส์ ตอนนั้นคุณรู้สึกพร้อมจะมีเซ็กส์กับเขาด้วยหรือเปล่า หากคุณมีแฟน ก็ให้ใช้แรงกระตุ้นทางเพศในการปกป้องและดูแลคู่ของคุณ ทำตัวให้โรแมนติกแทนที่จะแสดงออกถึงความต้องการมากไป วิธีนี้จะทำให้ความสัมพันธ์ของพวกคุณใกล้ชิดกันยิ่งขึ้น คุณไม่จำเป็นต้องรู้สึกผิดกับการช่วยตัวเอง เพราะมันจะช่วยควบคุมความต้องการและแรงกระตุ้นทางเพศได้ การไม่ช่วยตัวเองเลยอาจจะยิ่งเพิ่มแรงกระตุ้นให้คุณมากขึ้น หากคุณคิดอยากจะมีแฟน คุณก็สามารถคบกับเขาและสร้างความพึงพอใจทางเพศให้ตัวเองด้วยการช่วยตัวเองได้ วิธีนี้จะช่วยให้หัวของคุณเป็นอิสระและคิดเรื่องอื่นได้มากขึ้น อย่างไรก็ตาม อย่าช่วยตัวเองมากไปจนกลายเป็นการเสพติด อะไรก็ตามที่มากเกินไปจนครอบงำจะทำให้คุณเสียเวลาไปกับมัน แม้แต่เรื่องเซ็กส์ก็จะกลายเป็นปัญหาใหญ่ที่คุณหยุดคิดถึงไม่ได้ ชีวิตไม่ได้ขึ้นอยู่กับเซ็กส์และความต้องการทางเพศทั้งหมด ชีวิตของคุณยังมีอีกหลายด้าน ดังนั้นจงใส่ใจความคิด ความสนใจ และความสามารถของตัวเองด้วย การระบุสถานการณ์หรือสิ่งที่สามารถกระตุ้นอารมณ์ได้อาจเป็นเรื่องง่าย คราวนี้ลองดูสิว่าสิ่งกระตุ้นแบบใดที่มีผลต่อตัวคุณบ้าง การเข้าใจและรู้รูปแบบของสิ่งกระตุ้นจะช่วยให้คุณสามารถควบคุมสถานการณ์และหลีกเลี่ยงมันได้ เมื่อคุณต้องการหยุดคิดเรื่องเซ็กส์ อารมณ์ของคุณจะถูกกระตุ้นได้ง่ายด้วยภาพหรือคำพูดมากกว่ากัน? ผู้ชายมักจะถูกกระตุ้นด้วยภาพที่เห็นได้ง่ายกว่า ส่วนผู้หญิงมักจะถูกกระตุ้นได้ด้วยคำพูด หากคนบางคน เวลาบางช่วง หรืออารมณ์บางอย่างมักจะทำให้คุณเผลอคิดเรื่องเซ็กส์เสมอ ก็ให้ระบุสิ่งกระตุ้นที่นำอารมณ์ทางเพศเข้าหาคุณและจดมันเอาไว้ บางทีคุณอาจจะเผลอคิดเรื่องเซ็กส์เมื่ออยู่ในสถานการณ์ดังนี้:   คิดเรื่องเซ็กส์เป็นเรื่องแรกในตอนเช้า ระหว่างเข้าเรียนบางวิชา เช่น การออกกำลังกายในยิม โยคะ และอื่นๆ บนรถโดยสาร เมื่อคุณต้องเรียนหรือทำงาน เมื่อคุณอยู่ใกล้เพศตรงข้ามหรือเพศเดียวกัน เมื่ออยู่บนเตียง แม้ว่าการดูสื่อลามกอาจจะทำให้คุณรู้สึกพอใจและลดอารมณ์ทางเพศได้ชั่วคราว แต่การพึ่งสื่อลามกมากไปอาจจะยิ่งเป็นการเพิ่มความคิดเกี่ยวกับเซ็กส์ให้ตัวคุณมากขึ้น และทำให้หยุดคิดเรื่องเซ็กส์ได้ยาก  กำจัดหนังโป๊ หนังสือโป๊ ภาพปฏิทิน และสื่อลามกอื่นๆ ในบ้าน เพื่อไม่ให้คุณเผลอใช้มันอีก หากคุณมี Firewall ในเครื่องคอมพิวเตอร์ ก็ให้เปิด Parental Controls เพื่อควบคุมการใช้งาน และตั้งค่าการจำกัดไว้ที่วัยรุ่น เพื่อที่คุณจะได้ไม่เผลอเสพสื่อลามกอีก Parental Controls ไม่ได้มีไว้แค่ใช้กับเด็กเท่านั้น คุณยังสามารถตั้งค่านี้ตามเว็บบราวเซอร์และเครื่องมืออื่นๆ ได้อีกด้วย ให้คิดถึงสิ่งที่ตรงข้ามกับสิ่งที่กระตุ้นอารมณ์ของคุณ คุณอาจจะลองสงบสติอารมณ์โดยการฝึกคิดถึงสิ่งเหล่านี้เมื่อคุณเผลอคิดเรื่องเพศ อะไรก็ตามที่ไม่สามารถกระตุ้นอารมณ์คุณได้สามารถนำมาใช้ได้ในขั้นตอนนี้  พยายามคิดถึงอะไรที่ธรรมดาๆ อย่างทิวทัศน์นอกบ้านที่สวยงาม ฉากใต้ผืนน้ำ ลูกสุนัข เรื่องน่าอาย หรือกลยุทธ์ในการเล่นหมากรุก คุณอาจจะคิดถึงสิ่งต่างๆ ที่เกี่ยวกับอากาศหนาว เช่น เสื้อผ้าที่ใหญ่และหนาเทอะทะ หิมะ หรือฤดูหนาว พยายามสงบสติและอย่าปล่อยให้ตัวเองคิดเรื่องเซ็กส์ด้วยการเพ่งสมาธิไปที่อื่น คุณจะเริ่มคุ้นชินกับพฤติกรรมนี้ในเวลาไม่นาน  หาอะไรทำทันทีเพื่อเบี่ยงเบนความสนใจ หากคุณมักจะคิดเรื่องเซ็กส์เสมอเวลาขึ้นรถโดยสาร ก็ให้หาอะไรทำระหว่างเดินทาง เช่น ทำการบ้าน อ่านหนังสือ หรือคุยกับเพื่อน หรือถ้าคุณมักจะคิดเรื่องเซ็กส์เมื่อเบื่อชั่วโมงเรียน การประชุม หรือการทำงาน คุณก็อาจจะจดบันทึกให้นิ้วกับปากกาขยับตลอด เพื่อเพ่งสมาธิไปยังการจดเนื้อหาแทนที่จะคิดถึงเรื่องเพศ ชวนคุยเรื่องที่เตรียมไว้ในใจแล้ว หากคุณไม่สามารถหยุดคิดเรื่องเซ็กส์หรือระงับอาการเขินอายเมื่อเจอใครบางคนได้ ก็ให้คิดเรื่องคุยเตรียมไว้สักสามหัวข้อเพื่อใช้ชวนเขาคุยในครั้งหน้าที่เจอกัน คุณอาจจะใช้หัวข้อที่คนส่วนใหญ่มักจะต้องใช้ความคิดในการพูดคุย เช่น เหตุการณ์รอบตัวที่เกิดขึ้นเร็วๆ นี้ ปัญญาที่เกิดขึ้นทั่วโลก สิ่งแวดล้อม หรือแม้แต่การเมือง ตั้งเป้าหมายเพื่อขจัดความคิดเรื่องเซ็กส์ให้ออกจากหัว เพื่อที่มันจะได้ไม่รบกวนกิจกรรมในแต่ละวัน เช่น การทำงาน หรือการเรียน และทำตามเป้าหมายให้ได้  หากคุณต้องการสิ่งที่ช่วยย้ำเตือนเป้าหมาย ก็ให้ใส่เครื่องประดับหรือสายรัดข้อมือที่จะช่วยให้คุณหลุดออกจากความคิดเรื่องเพศ บอกเป้าหมายของคุณให้ใครก็ได้รับรู้ การบอกเป้าหมายของตัวเองให้เพื่อนหรือสมาชิกในครอบครัวที่ไว้ใจรู้จะทำให้คุณรู้สึกว่าต้องรับผิดชอบ วานให้พวกเขาช่วยดูและถามคุณเป็นประจำว่าคุณยังทำตามเป้าหมายอยู่หรือไม่ และอาจจะให้ความช่วยเหลือหรือให้คำแนะนำตามความจำเป็น ให้รางวัลตัวเองเพื่อคงเป้าหมายต่อไป วิธีนี้จะช่วยให้คุณมุ่งรักษาเป้าหมายต่อไปได้ คุณอาจจะให้รางวัลตัวเองด้วยการกินของหวานที่ชอบ ช้อปปิ้ง หรือทำสิ่งที่คุณชอบ การคิดเรื่องเซ็กส์เป็นเรื่องธรรมดาของวัยรุ่นและผู้ใหญ่ ดังนั้นคุณไม่จำเป็นต้องรู้สึกผิดกับมัน ความคิดเรื่องเพศจะกลายเป็นปัญหาก็ต่อเมื่อคุณไม่สามารถจดจ่อกับสิ่งที่ต้องการจะทำได้เท่านั้น โปรดจำไว้ว่าการหยุดคิดเรื่องเซ็กส์ไม่ใช่เรื่องยาก และแรงกระตุ้นที่มีอยู่ก็จะผ่านพ้นไป วางแผนการใช้เวลาว่างในอนาคต ทุกๆ คนต้องการเวลาพักผ่อน แต่ถ้าคุณมีเวลาว่างมากไป คุณก็อาจจะเผลอคิดเรื่องเซ็กส์ได้ จัดเวลาให้ทั้งวันของคุณเต็มไปด้วยกิจกรรมเพื่อจะได้ไม่มีเวลาคิดเรื่องเพศ จัดเวลาว่างหลังกิจกรรมในแต่ละวันเล็กน้อยเพื่อใช้สำหรับพักผ่อน แต่อย่าปล่อยให้มีเวลาว่างมากไปจนคุณรู้สึกเบื่อและผุดความคิดเรื่องเซ็กส์ขึ้นมา เปลี่ยนแรงกระตุ้นทางเพศให้กลายเป็นพลังความคิดสร้างสรรค์ เอาเวลาที่คุณมักจะคิดเรื่องเซ็กส์ไปใช้กับงานอดิเรกที่สร้างสรรค์ หากคุณรู้สึกสนุกไปกับมัน งานอดิเรกนี้ก็จะช่วยปลดปล่อยอารมณ์ของคุณ ทำให้คุณรู้สึกพอใจ และทำให้คุณยุ่งจนไม่คิดถึงเรื่องเพศ  เขียนบันทึก ร้องเพลง หรือเล่นดนตรี วาดรูป ระบายสี หรือแกะสลัก ถักหรือเย็บผ้า การใช้สมาธิไปกับการอ่านหนังสือหรือดูหนังเป็นกิจกรรมที่ให้ความเพลิดเพลิน และยังเป็นวิธีที่ช่วยลดแรงกระตุ้นที่ทำให้คิดถึงเรื่องเพศได้อีกด้วย โดยเฉพาะในระยะสั้น  หนังที่ดูจะต้องไม่ใช่หนังที่กระตุ้นให้คุณคิดเรื่องเพศ หลีกเลี่ยงนิยายรักหรือภาพวาบหวิว หนังสือและหนังการ์ตูน แอคชั่น ผจญภัย เขย่าขวัญ หรือแนวสืบสวน เหมาะสำหรับใช้ในขั้นตอนนี้ วิธีนี้จะช่วยให้คุณคิดถึงเรื่องอื่นนอกจากเซ็กส์และยังให้ความเพลิดเพลินอีกด้วย การไปกับเพื่อนจะให้ผลที่ดีกว่าเพราะเขาจะช่วยเบนความสนใจของคุณได้ และคุณยังสามารถถามความคิดเห็นหรือคุยกับเขาเกี่ยวกับเรื่องที่จะทำหลังจากนี้ได้ด้วย  ไปดูการแสดงสด เช่น คอนเสิร์ต การแสดงดนตรี ละคร การบรรยาย หรือการอ่าน คุณอาจจะไปที่พิพิธภัณฑ์ งานนิทรรศการที่เพิ่งจัด พิพิธภัณฑ์สัตว์น้ำ หรือสวนสัตว์
ใส่ใจการกิน. ออกกำลังกาย. เล่นกีฬาเป็นทีม. นอนหลับให้เพียงพอ. ปรึกษากับคนรักของคุณ. คิดว่าเซ็กส์เป็นเรื่องโรแมนติก. ปรับทัศนคติและปรับเปลี่ยนวิธีการช่วยตัวเอง. โปรดจำไว้ว่าทุกอย่างไม่ได้ขึ้นอยู่กับเซ็กส์. เข้าใจและรู้รูปแบบของสิ่งกระตุ้น. รู้ว่าอะไรที่สามารถกระตุ้นอารมณ์คุณได้มากเป็นพิเศษ. พยายามงดดูสื่อลามก. จดรายชื่อสิ่งที่ไม่ทำให้นึกถึงเรื่องเซ็กส์. แทนที่สิ่งกระตุ้นด้วยความคิดและเรื่องอื่นๆ. ตั้งเป้าหมายให้ตัวเอง. อย่าฝืนตัวเอง. วางแผนกิจกรรม. กระตุ้นความคิดสร้างสรรค์. อ่านหนังสือหรือดูหนัง. ไปดูงานแสดงหรือนิทรรศการ.
https://www.wikihow.com/Stop-Thinking-About-Sex https://www.wikihow.com/Stop-Thinking-About-Sex https://www.wikihow.com/Stop-Thinking-About-Sex https://www.wikihow.com/Stop-Thinking-About-Sex
Staying Healthy Cultivating a Healthy Sex Life Avoiding Triggers Keeping Busy